alexandrainst/scandi-wiki huggingface dataset:
Anju Nakamura

Anju Nakamura (født 23. januar 2000 i Sapporo) er en japansk kombinertløper.

Idrettskarriere 
Nakamura debuterte i Kontinentalcupen i kombinert i januar 2019, der hun fikk en tiendeplass og en sjuendeplass i Otepää. Hun deltok i Junior-VM på ski 2019, og fikk der bronse i normalbakkerennet, bak Ayane Miyzaki fra Japan og Gyda Westvold Hansen fra Norge.

I 2020 vant hun ett av rennene i Kontinentalcupen i kombinert 2019/20 og fikk to tredjeplasser, og kom med det på 13.-plass sammenlagt med 160 poeng. Tara Geraghty-Moats vant kontinentalcupen i kombinert denne sesongen. I mars deltok hun i Junior-VM på ski 2020, og kom der på niendeplass individuelt, men fikk bronse i mikslagkonkurransen, sammen med Daimatsu Takehana, Ayane Miyzaki og Kodai Kimura. 

Den 18. desember 2020 debuterte hun i Verdenscupen i kombinert, med en tredjeplass i Ramsau. Etter dette fikk hun to andreplasser i Kontinentalcupen i kombinert 2020/21, i Eisenerz i Østerrike. 

Under Ski-VM 2021 var kombinert for kvinner for første gang på programmet, og hun kom der på fjerdeplass individuelt, bak Gyda Westvold Hansen, Mari Leinan Lund og Marte Leinan Lund.

Referanser

Eksterne lenker 
 

Japanske kombinertløpere
Deltakere under Ski-VM 2021
Cindy Haasch

Cindy Haasch (født 19. august 2004) er en tysk kombinertløper som representerer klubben TSG Ruhla.

Idrettskarriere 
Haasch debuterte i den regionale Alpencup i kombinert i februar 2018, der hun kom på fjerdeplass. Hun vant to av rennene i Alpencup i kombinert 2018/19, og hun vant alle fire rennene i Youth Cup I 2018/19, og vant denne sammenlagt med 400 poeng. 

I august 2019 deltok hun i Grand Prix i kombinert, og Tyskland kom der på femteplass i lagkonkurransen i Oberwiesenthal. Hun vant ingen av rennene i Alpencup i kombinert 2019/20, men fikk en andreplass og en tredjeplass. 

Hun deltok i Youth Cup II 2020/21, og vant et av rennene i Harrachov i januar 2021. Under Ski-VM 2021 var kombinert for kvinner for første gang på programmet, og hun kom der på ellevteplass individuelt.

Referanser

Eksterne lenker 
 
 Profil hos det tyske skiforbundet

Tyske kombinertløpere
Deltakere under Ski-VM 2021
Ilse Ghekiere

Ilse Ghekiere er en belgisk skribent, manusforfatter og tidligere danser bosatt i Oslo og Brussel. Hun er danseskribent hos .

Sammen med Kim Hiorthøy skrev hun manus til den norske dramafilmen The Rules for Everything fra 2017. For manuset ble de to nominert til Kanonprisen 2017 i klassen beste manus.

Referanser

Eksterne lenker 
 

Belgiere
Dansere
Manusforfattere
Ski-VM 2021 – Kombinert normalbakke/5 kilometer kvinner

Kombinert normalbakke/5 kilometer for kvinner under Ski-VM 2021 ble arrangert 27. februar 2021. Dette var historiens første VM i kombinert for kvinner.

Resultater

Skihopping

Langrenn

Eksterne lenker
Offisiell resultatliste hopp
Offisiell resultatliste totalt
Normal
Hem (Larvik)

Hem er et tettsted i Larvik kommune i Vestfold og Telemark fylke. Tettstedet har  innbyggere per 1. januar , og ligger rundt 12 kilometer øst for Larvik sentrum.

Stedet
Tettstedet Hem består av grendene Hem, Syrrist og tettbebyggelsen på åsene nord for Hem, det ligger langs fylkesvei 303 vest for Hemskilen naturreservat. Hemskilen er en arm av Sandefjordsfjorden.

Referanser 

Bosetninger i Larvik
Tettsteder i Vestfold og Telemark
Josephine Heimerl

Josephine Heimerl (født 26. juli 2000) er en tysk skøyteløper.

Sammenlagt i verdenscupen i hurtigløp 
Oppdatert etter sesongen 2021/22.

Referanser

Eksterne lenker 
 
  Josephine Heimerl på www.isu.html.infostradasports.com
  Josephine Heimerl på SpeedskatingResults.com
  Josephine Heimerl på Jakub Majerski's Speedskating database (Adelskalender distanser og sammenlagt)
Bilder
  Bilder av Josephine Heimerl på SpeedSkatingPhotos.info/DesgPhoto.com

Tyske skøyteløpere
Deltakere for Tyskland i enkeltdistanse-VM på skøyter
Artikler i skøytesportprosjektet
Sandefjord Jentekor

Sandefjord Jentekor var et norsk sangkor som ble grunnlagt i 1956 av Sverre Valen og hadde et variert repertoar. De ble oppløst i 2009.

I 1969 gikk de til topps i sin klasse i BBCs (senere EBUs) konkurranse for kor, "Let the Peoples Sing". De vant også NRKs nasjonale konkurranse for ungdomskor 15 ganger.

I løpet av flere rundreiser i Europa opptråde koret i kjente kirker som Kölnerdomen, Notre-Dame  og Peterskirken i Roma. I 1976 turnerte koret USA i tre uker som en del av markeringen av United States Bicentennial. De avsluttet denne turneen med en opptreden i Carnegie Hall og fikk meget gode kritikker for denne konserten i New York Times.

Valen sluttet å dirigere koret i 1997, hvorpå Jan Helge Trøen overtok som dirigent. Valen rekrutterte mange av de beste sangerne fra Sandefjord Jentekor for å starte Valens Solistensemble i 1985, hvilket han dirigerte frem til 2000.

I 1999 ble koret innlemmet i stiftelsen World Festival Choir, som fortsatt eier rettighetene til korets navn, samt de røde kjolene de brukte under opptredener.

Stiftelsen engasjerte Vesta Zabulioniene til å dirigere koret, og under hennes tid som kunstnerisk leder opptrådte koret med artister som Tommy Körberg, Benedicte Adrian, Jørn Hoel, Jan Werner Danielsen og Sandra Lyng.

Hun virket som dirigent for koret frem til 2009, da hun besluttet å flytte fokus til sin egen sangskole.

Diskografi 

 Jul med Sandefjord Jentekor (EMI, 1970)
 Juleevangeliet (EMI, 1974)
 Fra Sandefjord til Carnegie Hall (Live) (EMI, 1976)
 In concert (Live) (EMI, 1978)
 Jul i mange land (EMI, 1980)
 Julemoro (EMI, 1983)
 Ønskekonsert med Sandefjord Jentekor (EMI, 1983)
 Halleluja (Bergen Digital Studio, 1988)
 Hymn to freedom (Bergen Digital Studio, 1990)
 På folkemunne (Bergen Digital Studio, 1994)
 De morsomste og mest kjente julesangene (Disky Communications Europe, 1997)

Referanser 

Norske kor
Kultur i Sandefjord
Etableringer i 1956
Opphør i 2009
Sophie Sorschag

Sophie Sorschag (født 14. november 1998 i Villach) er en østerriksk skihopper som representerer SV Villach.

9. mars 2020 debuterte hun i verdenscupen i skihopping på Lillehammer, hvor hun kom på 23.-plass i Lysgårdsbakkene.

Sorschag tok VM-gull i lagkonkurransen under Ski-VM 2021 i Oberstdorf, på lag med Daniela Iraschko-Stolz, Chiara Hölzl og Marita Kramer.

Referanser

Eksterne lenker 
 
 

Østerrikske skihoppere
Verdensmestere i skihopping
Deltakere under Ski-VM 2021
Deltakere for Østerrike under Vinter-OL 2022
Skihoppere under Vinter-OL 2022
Personer fra Villach
Vollen (Tønsberg)

Vollen er et tettsted i Tønsberg kommune i Vestfold og Telemark fylke. Tettstedet har  innbyggere per 1. januar , og ligger rundt 6 kilometer nordøst for Tønsberg sentrum.

Stedet
Tettstedet Vollen består av tettbebyggelsene langs fylkesvei 311 mellom Studsrød, Tverved og Bliksekilen vest for Slagentangen ved Oslofjorden.

Referanser 

Bosetninger i Tønsberg
Tettsteder i Vestfold og Telemark
Amen (Ana Soklič-sang)

«Amen» er en popballade fra 2021, utgitt av den slovenske artisten Ana Soklič. Hun har skrevet låten sammen med Bojan Simončič, Žiga Pirnat og Charlie Mason. Låten hadde premiere 27. februar 2021 og var Slovenias bidrag i Eurovision Song Contest 2021 i Rotterdam i Nederland.

Eurovision Song Contest 

Etter å ha vunnet den slovenske musikkonkurransen EMA 2020, skulle Ana Soklič ha representert Slovenia i Eurovision Song Contest 2020 med låten «Voda». På grunn av koronaviruspandemien ble imidlertid konkurransen avlyst, og den slovenske allmennkringkasteren RTVSLO besluttet at Soklič skulle få representere landet i Eurovision Song Contest 2021.

Sommeren 2020 startet RTVSLO arbeidet med å finne bidraget til 2021. Til sammen kom det inn 191 bidrag. Gjennom flere avstemningsrunder besluttet en jury sammen med Ana Soklič at sangen «Amen» skulle være landets bidraget til Eurovision Song Contest 2021. Sangen hadde premiere i en spesialsending på RTVSLO lørdag 27. februar 2021.

Eurovision Song Contest 
Sangen deltok i semifinale 1 i Rotterdam Ahoy tirsdag 18. mai 2021, der den fikk 44 poeng og ble nummer 13. Den ble dermed slått ut av konkurransen siden bare de ti beste kvalifiserte seg til finalen lørdag 22. mai 2021. 

Sangen var ett av to bidrag med samme tittel i konkurransen; også Østerrikes Vincent Bueno stilte med et bidrag som heter «Amen». Heller ikke den låten kvalifserte seg til finalen.

Referanser 

Slovenske sanger
Slovensk musikk
Bidrag til Eurovision Song Contest 2021
Sanger fra 2021
Teateråret 1963

Teateråret 1963 er en oversikt over hendelser, verk, fødte og avdøde personer med tilknytning til teater i 1963.

Priser og utmerkelser

Nye drama
Arthur Adamov – La Politique des restes

Årets oppsetninger

Fødsler

|-
|Januar ||18. || Peter Stamm ||  || forfatter, dramatiker og journalist ||align=center| - ||align=center| - ||

|Februar ||3. || Liv Heløe ||  || skuespiller og dramatiker ||align=center| - ||align=center| - || 
|-
|April ||28. || Beate Grimsrud ||  || forfatter, dramatiker og regissør ||align=center|57 ||align=center|2020 || 

|September ||4. || Louise Doughty ||  || romanforfatter og radiodramatiker ||align=center| - ||align=center| - ||
|}

Dødsfall

|-
|Februar ||4. || Brinsley MacNamara(John Weldon) ||  || romanforfatter og skuespillforfatter ||align=center| ||align=center|1890 ||

|Juni ||3. || Nâzım Hikmet Ran ||  || poet, skuespillforfatter og romanforfatter ||align=center| ||align=center|1892 ||
|-
|August || 18. || Clifford Odets ||  || dramatiker ||align=center| ||align=center|1906 ||

|Oktober || || Jolán Földes ||  || romanforfatter og skuespillforfatter ||align=center| ||align=center|1902 ||
|}

Referanser
10 Years

«10 Years» (norsk oversettelse: ti år) er en elektropopsang fra 2021 av den islandske sangeren Daði Freyr Pétursson og bandet hans Gagnamagnið. Sangen ble utgitt 13. mars 2021 og var Islands bidrag i Eurovision Song Contest 2021 i Rotterdam i Nederland, der den endte på fjerdeplass.

Bakgrunn 
Daði og Gagnamagnið skulle ha representert Island i Eurovision Song Contest 2020 med låten «Think About Things», men konkurransen ble avlyst på grunn av koronaviruspandemien. I stedet besluttet den islandske kringkasteren RÚV at Daði og Gagnamagnið skulle få representere Island i konkurransen i 2021.

Sangens tittel ble avslørt i februar 2021, mens låten ble utgitt 13. mars 2021.

Eurovision Song Contest 
Den 65. utgaven av Eurovision Song Contest fant sted i Rotterdam i Nederland i mai 2021. Island deltok som nummer åtte i semifinale 2 i Rotterdam Ahoy torsdag 20. mai. Dagen i forveien ble det kjent at ett av bandmedlemmene hadde testet positivt for covid-19. Bandet ble derfor satt i karantene og fikk ikke opptre live under semifinalen. I stedet ble det vist et opptak fra gruppens andre prøve 15. mai. Sammen med Australia var Island det eneste landet som ikke opptrådte live i konkurransen.

Låten endte på andreplass semifinalen med 288 poeng og kvalifiserte seg dermed til finalen lørdag 22. mai. Der opptrådte Island som nummer 12, også denne gang ble det vist opptak av gruppens prøve. Til slutt endte sangen på fjerdeplass med 378 poeng, Islands beste plassering i konkurransen siden 2009.

Listeplasseringer

Sporliste

Utgivelseshistorikk

Referanser 

 
 

Islands bidrag i Eurovision Song Contest
Bidrag til Eurovision Song Contest 2021
Islandske sanger
Amen (Vincent Bueno-sang)

«Amen» (hebraisk for det skal skje) er en popballade fra 2021 som fremføres av den østerrikske musikeren Vincent Bueno. Sangen ble utgitt 10. mars 2021 og var Østerrikes bidrag til Eurovision Song Contest 2021 i Rotterdam i Nederland.

Om sangen 
Låten fremføres av Bueno. Han ble valgt internt av den østerrikske kringkasteren ORF til å representere Østerrike i Eurovision Song Contest 2020, men konkurransen ble avlyst på grunn av koronaviruspandemien. I stedet besluttet ORF at Bueno skal representere landet i konkurransen i 2021. 

Sangens tittel ble avslørt i februar 2021, og den ble sluppet 10. mars 2021. Vincent har jobbet med et internasjonal team av låtskrivere for å skrive og produsere sangen. Jonas Thander er hovedprodusent, og han har skrevet den sammen med Tobias Stuber og den britiske låtskriveren Ashley Hicklin. Pele Loriano og Nikolaj Trybulec har vært med på produsentsiden. Hicklin og Loriano var også med på å skrive og produsere «Run with the Lions», som representerte Litauen i 2019.  

Den var en av to sanger med samme tittel i Eurovision. Song Contest 2021; også Slovenias Ana Soklič stilte med et bidrag som het «Amen».

Eurovision Song Contest 
Østerrike ble trukket til å delta i første halvdel av semifinale 2 av Eurovision Song Contest. Semifinalen ble arrangert i Rotterdam Ahoy i Nederland torsdag 20. mai. Sangen ble nummer 12 av 17 i semifinalen og kvalifiserte seg ikke til finalen lørdag 22. mai.

I Eurovision Song Contest var Marvin Dietmann kunstnerisk ansvarlig for fremføringen og sceneshowet. Han sto bak Conchita Wursts sceneopptreden med «Rise Like a Phoenix» som vant konkurransen i 2014.

Sporliste

Utgivelseshistorikk

Referanser 

 

Sanger fra 2021
Østerriksk musikk
Bidrag til Eurovision Song Contest 2021
Gruyères

Gruyères er en bykommune i distriktet Gruyère i kantonen Fribourg i Sveits. Den har 2 200 innbyggere og et areal på 28,5 km². Kommunesenteret ligger 810 meter over havet.

Mellomalderbyen er en viktig turistdestinasjon i den øvre dalen til elven Saane og har gitt navn til den kjente gruyèreosten. Byen er bilfri.

Den historiske byen ligger på en isolert ås nord i Alpene ved foten av fjellet Moléson. Det er også her elven Saane forlater Fribourg-Alpene.

Kommunen består også av de to landsbyene Épagny i nord og Pringy i vest. I tillegg ligger den lille landsbyen Saussivue i syd og feriestedet Moléson-Village i Albeuvedalen. Nabokommuner er Broc, Charmey, Bas-Intyamon, Haut-Intyamon, Semsales, Vaulruz, Vuadens, Bulle, La Tour-de-Trême og Le Pâquier.

Referanser

Eksterne lenker
 

Byer i Sveits
Skriftgranitt

Skriftgranitt har fått navnet sitt på grunn av at den har et skrift-liknende mønster. Noen sammenligner mønsteret med Hieroglyfer eller med Runeskrift.

Mindat definerer skriftgranitt slik:

"A granite exhibiting a graphic texture due to exsolution of quartz from feldspar."

Google definerer det slik:

"Grafisk tekstur er ofte skapt ved ekssolusjons-, devitrifiserings- og blandbarhetsprosesser i magmatiske bergarter."

I norske pegmatitt-forekomster er skriftgranitt ikke uvanlig. Mest vanlig sammensetning er en kombinasjon av mikroklin-feltspat og kvarts, men i Evje-Iveland område har det blitt observert skriftgranitt bestående av albitt-feltspat og kvarts.

I en forekomst i Nissedal ble det funnet skriftgranitt bestående av grønn amazonitt-feltspat og kvarts.

Referanser

"Graphic texture"  på den engelskspråklige Wikipedia
Skriftgranitt på Mindat.org
The Origin of Graphic Granite: New Insights from Electron Backscatter Diffraction (EBSD) Analyses from The SAO/NASA Astrophysics Data System

Artikler opprettet med artikkelveiviseren
Magmatiske bergarter
Olivier Bugge Coutté

Olivier Bugge Coutté (født 1970) er en dansk filmklipper. Han har klippet en rekke danske, norske og internasjonale filmer og TV-serier. Han har vunnet flere priser for sitt arbeid, blant annet tre Amandapriser og tre Kanonpriser.

Priser og nominasjoner 
Alle i priskategorien «Beste klipp» dersom ikke annet oppgitt
 Kanonprisen 2006 for Reprise
 Kanonprisen 2011 for Oslo, 31. august
 Nominert til Kanonprisen 2011 i klassen beste nyskaper for Oslo, 31. august (sammen med Gisle Tveito)
 San Diego Film Critics Society 2011 for Beginners
 Amandaprisen 2012 for Oslo, 31. august
 Tribeca Film Festival 2015, Best Editing in a Narrative Feature for Bridgend
 Nominert til Kanonprisen 2015 for Louder Than Bombs
 Amandaprisen 2016 for Louder Than Bombs
 Nominert til Robertprisen 2016 for Idealisten
 Nominert til Eddaprisen 2016 for Fúsi
 Norsk Filmkritikerlags pris for beste fagfunksjon 2016 for Louder Than Bombs
 Kanonprisen 2017 for Thelma
 Nominert til Robertprisen 2017 for Flaskepost fra P
 Amandaprisen 2018 for Thelma
 Nominert til Robertprisen 2021 for Vores mand i Amerika
 Nominert til Amandaprisen 2022 for Verdens verste menneske

Referanser

Eksterne lenker 
 

Filmklippere
Dansker
Vinnere av Kanonprisen
Amanda for beste klipp
Juan Francisco Sarasti Jaramillo

Juan Francisco Sarasti Jaramillo (født 30. juli 1938 i Cali i Colombia, død 25. februar 2021 i Cali) var en colombiansk katolsk erkebiskop.

Liv og virke

Utdannelse
Juan Francisco Sarasti Jaramillo  begumnte ved Seminario Menor de Cali. Han tok lisensiatgrad i filosofi ved Pontificia Universidad Javeriana de Bogotá og lisensiatsgrad i teologi ved det pavelige universitet Gregoriana i Roma.

Prest
Han trådte den 6. april 1959 inn i eudistenes kongregasjon, og ble presteviet den 30. mars 1963.  Han var studieprefekt og lærer ved seminaret i Pasto. I 1968 var han novisemester i sin kongregasjon, og fra 1969 til 1970 tilhørte han generalrådet. Mellom 1971 og 1974 var han rektor for presteseminaret i Santa Rosa de Osos. Fra 1975 til 1978 var han sekretær for seksjonen for presteseminarer og kall i den colombianske bispekonferanses stående sekreteriat.

Hjelpebiskop, biskop, erkebiskop
Pave Paul VI utnevnte ham 8. mars 1978 til titularbiskop av Egara og hjelpebiskop i erkebispedømmet Cali i Colombia. Erkebiskopen av Cali, Alberto Uribe Urdaneta, bispeviet ham den 6. mai 1978 i Catedral de San Pedro i Cali; medkonsekratorer var José de Jesús Pimiento Rodriguez, erkebiskop av Manizales, og  Eladio Acosta Arteaga C.I.M., biskop av Santa Fe de Antioquia. Han forble hjelpebiskop i erkebispedømmet Cali fra 1978 til 1983. Han var deretter biskop av Barrancabermeja fra 23. desember 1983 til 1993, og erkebiskop av Ibagué fra 25. mars 1993 til 2002. 

Han var erkebiskop av Cali fra 17. august 2002 til 18. mai 2011, da han ble innvilget fratreden av pave Benedikt XVI.

Sarasti Jaramillo døde av covid-19 den 25. februar 2021, i en alder av 82 år på Imbanaco-hospitalet i Cali.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Paolo Giobbe (1880-1972) *1925
 Kardinal Crisanto Luque y Sánchez (1889-1959) *1931
 Erkebiskop Alberto Uribe Urdaneta (1918-1985) *1954
 Erkebiskop Juan Francisco Sarasti Jaramillo

Referanser

medlemmer av katolske ordener
Colombianske katolske biskoper
Linjen Rebiba
Personer fra Cali
Dødsfall relatert til covid-19 i Colombia
Katolske biskoper ofre for covidpandemien
San Ġiljan

San Ġiljan (engelsk: St. Julian's) er en by i Sentralregionen på Malta. I 2019 var det registrert  innbyggere i San Ġiljan. Kommunen ligger langs kysten, like nord for landets hovedstad, Valletta. Stedet er kjent for turisme-orienterte virksomheter, som hoteller, restauranter og nattklubber. Disse virksomhetene er hovedsakelig sentrert i et nabolag kjent som Paceville.

Steder og områder 
Byen er inndelt i uformelle nabolag som er Paceville, Ta' Ġiorni, Tal-Għoqod og St Andrew's, samt området rundt St. George's Bay, Spinola Bay, Balluta Bay, og Il-Qaliet-klippene. San Ġiljan er et turistmål, spesielt om sommeren. 

Portomaso Business Tower, som er Maltas nåværende høyeste bygning med en høyde på 97,54 meter, ligger i San Ġiljan.

Referanser

Eksterne lenker 
 
 Liste over kulturminner i San Ġiljan
 San Ġiljan kommunestyre

Maltas kommuner
Byer på Malta
Aqel Biltaji

Aqel Biltaji (arabisk: عقل بلتاجي; født 10. februar 1941 i Gaza, død 28. februar 2021 i Jordan) var en jordansk  politiker.

Han var borgermester for Amman fra september 2013 til august 2017. Han hadde en rekke verv i løpet av sin karriere, i Royal Jordanian Airlines og mer fremtredende som minister for turisme, og turismerådgiver for kong Abdullah II, og byrådsleder av Aqaba. Fra 2002 til 2004 var han første sjefkommisjonær for den da nye Aqaba Special Economic Zone.

Referanser

Borgermestere og ordførere
Jordanske politikere
Personer fra guvernementet Gaza
Dødsfall relatert til covid-19 i Jordan
Politikere ofre for covidpandemien
Susanne Hennig-Wellsow

Susanne Hennig-Wellsow (1977–) er en tysk politiker (Die Linke). Hun ble medlem av Thüringens landdag i 2004. I 2013 ble hun sammen med Janine Wissler valgt som leder av sitt parti i Thüringen og i 2014 valgt som gruppeleder i delstatsparlamentet. Hennig-Wellsow ble 27. februar 2021 valgt som en av to nasjonale ledere for sitt parti.

Hennig-Wellsow ble født i Demmin i Mecklenburg-Vorpommern, og flyttet i 1980-årene til Erfurt i Thüringen. Hun tok sin abitur som skøyteløper og utdannet seg deretter til pedagog.

Referanser 

Personer fra Mecklenburg-Vorpommern
Politikere fra Die Linke
St. Paul’s Bay

Saint Paul's Bay (maltesisk: San Pawl il-Baħar, ) er en by og kommune i den Nordlige regionen på Malta, seksten kilometer nordvest for hovedstaden Valletta. Saint Paul's Bay er den den største byen i den nordlige regionen og sete for den Nordlige Regionale Komiteen.

Navnet refererer til forliset til apostelen Paulus, som dokumentert i Apostlenes Gjerninger på St. Paulusøyene i nærheten av St. Paul's Bay, på sin reise fra Cæsarea til Roma, som la grunnlaget for kristendommen på øya.

Burmarrad, Wardija, Qawra, Buġibba, Xemxija, og San Martin, så vel som en del av Bidnija og Mistra, utgjør en del av St. Paul's Bay kommune. Kommunen har et areal på 14,47km2.

Befolkningen i 2018 var , men går opp til omtrent  mellom juni og September med både maltesiske og utenlandske turister som overnatter på lokale hoteller, spesielt i Buġibba og Qawra.

Vennskapsbyer 
 Agios Pavlos - Hellas

Referanser

Eksterne lenker 
 

Maltas kommuner
Byer på Malta
Negreum

Negreum er en slekt av billene i delgruppen (underfamilien) Platyninae i familiegruppen løpebiller.

Utseende 
Middelsstore, slanke, blanke, mørke løpebiller. Hodet er ovalt med middelsstore, litt utstående fasettøyne, kjevene ikke forstørrede. Antennene er tynne og rundt to tredjedeler av kroppslengden. Pronotum er avrundet, bredest nær formkanten, omtrent så langt som bredt. Dekkvingene er rundede med fine punktstriper.

Utbredelse 
Slekten er utbredt i Japan og Kina.

Systematisk inndeling 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien løpebiller, Carabidae Latreille, 1802
 underfamilie markløpere Harpalinae Bonelli, 1810
 stammen Platynini Bonelli, 1810
 slekten Negreum Habu, 1958
 Negreum amagisanum Morita, 1994
 Negreum asakoae Morita, 1994
 Negreum bentonis Bates, 1883
 Negreum bicolore Morvan, 2006
 Negreum ehikoense (Habu, 1954)
 Negreum kulti (Jedlicka, 1940)
 Negreum lianzhouense Morvan & Tian, 2001
 Negreum morvani Laasalla, 1997
 Negreum mutator Bates, 1883
 Negreum nanlingense Morvan & Tian, 2001
 Negreum peliotes Habu, 1974
 Negreum qiongxiense Morvan & Tian, 2001
 Negreum rougemonti Morvan, 1998
 Negreum wangmini Morvan & Tian, 2001
 Negreum yasuii Habu, 1974

Eksterne lenker 
 Bilder av typpeksemplar av Negreum peliotes 
 
 

Markløpere
Biller formelt beskrevet i 1958
Japans insekter
Kinas insekter